సహరాన్పూర్: యూపీలోని సహరాన్పూర్లో పర్యటించేందుకు ప్రభుత్వ యంత్రాంగం అనుమతి నిరాకరించినప్పటికీ కాంగ్రెస్ ఉపాధ్యక్షుడు రాహుల్ గాంధీ శనివారంనాడు తన పర్యటన కొనసాగించారు. రెండు వర్గాల విభేదాలతో అట్టుడికిన సహరాన్పూర్ చేరుకున్న రాహుల్ అక్కడి స్థానికులను కలుసుకున్నారు. అల్లర్లకు దారితీసిన పరిస్థితులను అడిగి తెలుసుకున్నారు. రాష్ట్రంలో శాంతిభద్రతల పరిస్థితిని అదుపులో ఉంచడంలో యోగి సర్కార్ విఫలమైందని రాహుల్ ఈ సందర్భంగా ఆరోపించారు. 'దేశంలో ఇవాళ పేదలకు చోటు లేకుండా పోయింది. యూపీలో శాంతిభద్రతల విషయంలో ప్రభుత్వం విఫలమైంది. దేశ పౌరులందరికీ భద్రత కల్పించాల్సిన బాధ్యత ప్రభుత్వానిదే. అయితే ప్రభుత్వం ఆ విషయంలో ఘోరంగా విఫలమైంది' అని రాహుల్ మండిపడ్డారు. సహరాన్పూర్లో పరిస్థితి చక్కబడలేదని, పరిస్థితి చక్కబడగానే తామే గ్రామానికి తీసుకువెళ్తామని, ప్రస్తుతం వెనక్కి వెళ్లిపొమ్మని అధికార యంత్రాంగం తనను కోరినట్టు రాహుల్ చెప్పారు. కాగా, పోలీసులు రాహుల్ను అడ్డుకునేందుకు ప్రయత్నించినా ఆయన పట్టుబట్టి మరీ ఆ గ్రామానికి చేరుకుని స్థానికులతో మమేకమయ్యారు. పరిస్థితి విషమించడానికి కారణాలను అడిగి తెలుసుకున్నారు. రాహుల్ గాంధీ వెంట కాంగ్రెస్ సీనియర్ నేత గులాం నబీ ఆజాద్, రాజ్బబ్బర్ తదితరులు ఉన్నారు.
saharanpur: upiloeni saharanpoorlo paryatinchenduku prabhutva yantraangam anumati niraakarinchinappatikii congress upaadhyakshudu rahul gaandhi sanivaaramnaadu tana paryatana konasaaginchaaru. rendu vargala vibhedaalato attudikina saharanpur cherukunna rahul akkadi sthaanikulanu kalusukunnaru. allarlaku daariteesina paristhitulanu adigi telusukunnaru. rashtramlo saantibhadratala paristhitini adupulo unchadamlo yogi sarkar viphalamaindani rahul ee sandarbhamgaa aaropinchaaru. 'desamlo ivaala pedalaku chotu lekunda poyindi. upilo saantibhadratala vishayamlo prabhutvam viphalamaindi. desha pourulandarikii bhadrata kalpinchaalsina baadhyata prabhutvaanide. ayithe prabhutvam aa vishayamlo ghoramgaa viphalamaindi' ani rahul mandipaddaaru. saharanpoorlo paristhiti chakkabadaledani, paristhiti chakkabadagaane taame graamaaniki teesukuveltaamani, prastutam venakki vellipommani adhikara yantraangam tananu korinattu rahul cheppaaru. kaga, poliisulu rahulnu addukunenduku prayatninchinaa aayana pattubatti mari aa graamaaniki cherukuni sthaanikulatho mamekamayyaru. paristhiti vishaminchadaaniki kaaranaalanu adigi telusukunnaru. rahul gaandhi venta congress seanier netha gulam nabi ajad, rajbabbar taditarulu unnaaru.